Eelnõu 22.09.2022

Esitaja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**OTSUS**

Kanepi 22.09.2022 nr 1-3/…

**Vallavara võõrandamine**

Kanepi Vallavolikogu 23.01.2018 määruse nr 1 „Kanepi vallavara valitsemise kord“ § 5 lg 5 p 1, § 14 lg 1-2 ja § 16 lg 1 alusel Kanepi Vallavolikogu

**otsustab:**

**1.** Võõrandada Kanepi valla omandis olevad, avalikuks otstarbeks mittevajalikud kinnisasjad:

**1.1** Mäe-Hansu, Erastvere küla, Kanepi vald, elamumaa 100%, katastritunnus 28502:004:0165, registriosa nr 2591638, pindala 19544,0 m2;

**1.2** Turu 4-23, Kanepi alevik, Kanepi vald, Põlva maakond, korteriomand, katastritunnus 28501:003:0955, registriosa nr 1011438, üldpindala 68,10 m2.

**2.** Volitada Kanepi Vallavalitsust korraldama käesoleva otsuse punktis 1 nimetatud vallavara võõrandamine enampakkumise korras. Enampakkumise alghind määrata turuväärtuse eksperthinnangu alusel. Põhjendatud juhul ning turuväärtuse eksperthinnangu alusel võib vallavara võõrandada otsustuskorras.

**3.** Otsus jõustub teatavakstegemisest.

**4.** Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees

**ÕIEND**

Kanepi Vallavolikogu otsuse eelnõule

**Vallavara võõrandamine**

Kanepi vallavara valitsemise korra § 7 lõige 5 punkti 1 kohaselt võib vallavara võõrandada, kui vallavara ei ole enam avalikuks otstarbeks ega valitsemise otstarbeks vajalik. Sama määruse § 14 lõigete 1 ja 2 kohaselt võõrandatakse vallavara enampakkumise korras, otsustuskorras või muul viisil. Vallavara võõrandamist otsustuskorras peab põhjendama.

Käesoleva eelnõuga esitatakse ettepanek võõrandada valla omandis olev, avalikuks või valitsemise otstarbeks mittevajalik vallavara. Eelnõu on heaks kiidetud majandus-ja eelarvekomisjoni 15.09.2022 koosolekul.

Vara võõrandatakse enampakkumise korras. Enampakkumise alghinna määramiseks küsib vallavalitsus eksperthinnangut.

Võõrandatavaks varaks on:

-hoonestatud elamumaa aadressiga Mäe- Hansu, Erastvere küla. Hoone on amortiseerunud ja vajab kapitaalremonti. Hoonet kasutavad elamispinnana kaks isikut. Hoone müük toimub peale elanike sobivamasse asukohta ümberpaigutamist;

-korteriomand aadressiga Turu 4-23, Kanepi alevik. Kolmetoalises korteris elanikke ei ole. Korter on remontivajav, asub kolmandal korrusel, mistõttu ei ole see sobiv sotsiaalse elamispinnana.

Eelnõu koostas

Katrin Slungin

vallasekretär